laion/Wikipedia-Exotic huggingface dataset:
פרבואו סוביאנטו

פרבואו סוביאנטו (באינדונזית: Prabowo Subianto Joyohadikusumo, נולד ב-17 באוקטובר 1951) הוא פוליטיקאי אינדונזי, איש עסקים וגנרל בדימוס המשמש כשר ההגנה של אינדונזיה והוא הנשיא הנבחר של אינדונזיה. פרבואו יהיה הנשיא השלישי של אינדונזיה שהיה לו רקע צבאי אחרי סוהארטו וסוסילו באמבאנג יודהויונו. בשנת 1998 הוא שוחרר מהצבא ולאחר מכן נאסר עליו להיכנס לארצות הברית בגלל שביצע לכאורה הפרת זכויות אדם. פרבואו סוביאנטו סיים את לימודיו באקדמיה הצבאית האינדונזית (אנ') ב-1970 ושירת בכוחות המיוחדים (קופסוס (אנ')) עד שמונה להוביל את פיקוד המילואים האסטרטגי (קוסטרד (אנ')) ב-1998. הוא תואר כלאומן ימני. בתחילת 2008 הקים את מפלגת ג'רינדרה (אנ'). בבחירות לנשיאות אינדונזיה ב-2009 (אנ'), הוא התמודד ללא הצלחה על תפקיד סגן הנשיא תחת המועמדת מגוואטי סוקרנופוטרי. הוא התמודד בבחירות לנשיאות ב-2014 (אנ') והובס על ידי מושל ג'קרטה, ג'וקו וידודו. הוא רץ לנשיאות והפסיד גם בבחירות 2019 (אנ'). סירובו לקבל את התוצאה גרם לכך שתומכיו ביצעו הפרות סדר אלימות בג'קרטה (אנ'). עם זאת, סוביאנטו הצטרף לממשלה כשר ההגנה ושימש בתפקיד בין 2019 ל-2024. בבחירות לנשיאות אינדונזיה ב-2024 (אנ') הוא ניצח, וב-20 במרץ אישרה ועדת הבחירות הכללית את התוצאות והכריזה עליו כנשיא הנבחר של אינדונזיה. אתר האינטרנט הרשמי של פרבואו סוביאנטו מדיה וקבצים בנושא פרבואו סוביאנטו בוויקישיתוף פרבואו סוביאנטו, ברשת החברתית פייסבוק פרבואו סוביאנטו, ברשת החברתית אקס (טוויטר) פרבואו סוביאנטו, ברשת החברתית אינסטגרם
הצעדה למען ישראל (טורונטו)

הצעדה למען ישראל (באנגלית: Walk with Israel) היא מצעד שנתי לתמיכה בישראל המתקיים בטורונטו שבקנדה, שני בגודלו רק למצעד ההצדעה לישראל שמתקיים בניו יורק. אחת ממטרות המצעד היא איסוף כספים שנתי לסיוע לערים שדרות, בת-ים ואילת / חבל אילות, כמו גם למטרות צדקה, לתמיכה בשירותים חברתיים ולפרויקטים הומניטריים בישראל. הצעדה הראשונה אורגנה במאי 1970 על ידי המגבית היהודית המאוחדת (UJA), ואף על פי שהתקיימה ללא הרבה הכנות ופרסום הניבה 55 אלף דולר בתרומות למען ישראל, בעיקר לפרויקטים למען ילדים. הצעדה החלה בשם הצעדה למען שרידות היהדות, והחליפה מספר שמות, בניהם מצעד הקהילות למען ישראל, מצעד הידידות קנדה-ישראל, עד שב 2003 התקבע השם הנוכחי Walk with Israel. בנוסף לאירוע התרמה למען ישראל, המצעד תוכנן בראשיתו כאירוע ספורטיבי ואתגר לילדים. בשנה הראשונה נמשכה הצעדה לאורך 35 קילומטרים. ב-1987, נקבע אורך הצעדה ל-30 קילומטרים לציון יום העצמאות ה-30 של ישראל. שנה מאוחר יותר, ב-1979, השתתפו במצעד 12 אלף צועדים. ב-1981 שולב במצעד אירוע ריקודים שארך חמש עשרה שעות, במטרה לעודד תרומות. לאורך השנים קוצרה הצעדה על מנת להפוך את המצעד לידידותי יותר למשפחות, ושולבו בו אירועי הגרלות, פעילות אירובית, ריקודים ואף לימודים, על מנת להעלות את הנגישות ולהגדיל את התרומות. במשך שנים הפרס הראשון בהגרלה היה זוג כרטיסי טיסה באל-על לישראל. מאז 1984, שיאו של המצעד הוא פסטיבל גדול עם פארק שעשועים, פינת ליטוף, ברביקיו, ליצנים, ואטרקציות דומות. במצעד משתתפים לעיתים גם בכירים בממשלה הקנדית. בצעדה של 2010 צעד גם ראש ממשלת ישראל, בנימין נתניהו. ביוני 2024, השנה ה-55 למצעד, מנה המצעד מעל חמישים אלף איש, כמות שיא של אוהדי ישראל. בעקבות מתקפת הפתע על ישראל ומלחמת חרבות ברזל, הסתכמו התרומות למפונים ולקורבנות הטרור בישראל כמו גם לתמיכת נפשית ביותר מפי שלוש מהתכנון - מעל מיליון ומאתיים אלף דולר קנדי. בשנה זו כלל המצעד צעדה לאורך של כחמישה קילומטר ברחובות טורונטו ולאחריה פסטיבל שחגג את התרבויות היהודית והישראלית. בראש המצעד צעדו משפחות חטופים וחברי קיבוץ בארי, והצועדים נשאו את תמונות החטופים. חבר מועצת העיר טורונטו ציין כי פוליטיקאים מכל דרגי הממשל ואנשים בני כל הדתות ומכל הקשת הפוליטית צעדו בצעדת התמיכה. גם חברי הקהילה האיראנית-קנדית וחברי קואליציית הילידים למען ישראל (אנ') צעדו בסולידריות עם היהודים הקנדיים. לאור אירועים אנטישמיים אותם חוותה הקהילה היהודית בטורונטו מאז פרוץ המלחמה, ועם נוכחות מאות מפגינים תומכי חמאס, הביאה המשטרה תגבור כוחות מערים סמוכות כדי לשמור על הסדר. יחסי ישראל–קנדה מצעד ההצדעה לישראל, ניו יורק נדב אייל, קנדה טובה ליהודים - פדרציית טורונטו חוגגת למען ישראל, באתר nana10‏, 2 ביוני 2010 IMPACT, www.walkwithisrael.com (באנגלית) ג'וש ארונסון, ‏אירוע שיא בטורנטו: כ-50 אלף איש צעדו למען ישראל, באתר מעריב אונליין, 10 ביוני 2024 אוהד פס, טורונטו, אלפים צעדו למען ישראל בטורונטו ותרמו לבת-ים, באתר ynet, 31 במאי 2010 Walk with Israel | Ontario Jewish Archives, search.ontariojewisharchives.org, ‏2008 (באנגלית) Walk with Israel History - UJA's 2020 Walk with Israel, donate.ujafundraiser.com, ‏2020 (באנגלית) History | UJA Federation of Greater Toronto, www.jewishtoronto.com (באנגלית) By MICHAEL STARR, Over 50,000 Canadian Jews march in support of Israel in Toronto, The Jerusalem Post, ‏10 ביוני 2024 (באנגלית) Record crowd of 50,000 turns out for pro-Israel Toronto event - JNS.org, JNS.org, ‏11 ביוני 2024 (באנגלית)
איסאק פוסטובסקי

איסאק פוסטובסקי (בפולנית: Исаак Яковлевич Постовский ‏(17 במרץ 1898, אודסה - 21 בנובמבר 1980, סברדלובסק) היה כימאי סובייטי ממוצא יהודי. הוא התמחה בתעשייה לייצור תרופות. איסאק פוסטובסקי נולד בשנת 1898 באודסה (אז בתחומי האימפריה הרוסית כיום באוקראינה) למשפחה יהודית. בתחילת המאה ה-20 לאור התגברות אנטישמיות באזור המשפחה עברה לגרמניה בה גדל פוסטובסקי. בשנת 1924 פוסטובסקי סיים לימודי כימיה בהאוניברסיטה הטכנית של מינכן והמשיך לתואר שלישי בהדרכת הנס פישר. לאחר סיום תואר שלישי פוסטובסקי קיבל הזמנה לעבור לברית המועצות. בשנת 1926 פוסטובסקי הגיע לסברדלובסק והחל ללמד כימיה אורגנית באוניברסיטה מקומית. זמן קצר לאחר הגעתו אליו הצטרפה אשתו שהייתה ממוצא גרמני. הוא כיהן כראש קתדרה לכימיה אורגנית ומשנת 1933 כיהן כפרופסור. בשנת 1940 הוא קיבל תואר "דוקטור למדעים" ללא הכנת עבודת פוסט-דוקטורט ספציפי. לאחר תחילת קרבות מלחמת העולם השנייה פוסטובסקי עבד על פיתוח תהליכים ליצירת תרופות. אשתו, כיתר אזרחים בעלי מוצא גרמני נשלחה לעבודות כפייה. פוסטובסקי הצהיר שהיא צריכה להיות ולעבוד לידו או שהוא ייסע למחנה בו היא הוצבה לעבודות כפייה. בעקבות כך היא שוחררה וחזרה לסברדלובסק. על עבודות לפיתוח תהליכים לייצור תרופות לפוסטובסקי הוענק פרס ברית המועצות פעמיים (1946 ו-1952), עיטור לנין, עיטור הדגל האדום של העמל ועיטורים נוספים. הוא פרסם כ-400 מאמרים מדעיים ולזכותו נרשמו כ-70 פטנטים. בשנת 1970 הוא התקבל כחבר באקדמיה למדעים של ברית המועצות פוסטובסקי נפטר בשנת 1980 ונטמן בסברדלובסק. לזכרו הסניף של אוראל של האקדמיה למדעים הרוסית מעניק פרס החל משנת 2010. ביוגרפיה (באנגלית)
הסכמי טרטו

הסכמי טרטו (באנגלית: Treaty of Tartu (Russian–Estonian), Treaty of Tartu (Russian–Finnish); ברוסית: Тартуские мирные договоры; באסטונית: Tartu Rahu; בפינית: Tarton Rauha) היו סדרה של הסכמים בין רוסיה הסובייטית ובין פינלנד ואסטוניה הצעירות, אשר היו עד פברואר 1917 בשליטת האימפריה הרוסית ואחר כך בשליטת הרפובליקה הרוסית (4 במרץ 1917 — 7 בנובמבר 1917). הם נידונו ונחתמו בעיר טרטו שבאסטוניה בשנת 1920 אחרי תום מלחמות האזרחים ברוסיה ובפינלנד וסיום מלחמת השחרור באסטוניה. ההסכמים נגעו בנושאים אשר כללו את עצמאותן של פינלנד ואסטוניה והגבולות של המדינות האלה עם רוסיה. ההסכם הרוסי-אסטוני – נחתם ב-2 בפברואר 1920 אחרי מלחמת השחרור האסטונית. תנאי ההסכם נידונו בין אדולף יופה, מן הצד הרוסי, לבין יאן פוסקה (Jaan Poska) מן הצד האסטוני וקבעו שלאסטוניה תינתן עצמאות מלאה מרוסיה. על-פי ההסכם, רוסיה ויתרה לטובת אסטוניה על אזור פצ'ורי (כיום במחוז פסקוב של רוסיה) ועל השטחים בגדה המזרחית של הנהר נרבה, כולל העיר איוואנגורוד (כיום במחוז לנינגרד של רוסיה). כמו כן, הועברו לאסטוניה כ-11.6 טון זהב במסגרת חלוקת הזהב של האימפריה הרוסית. ההסכם הרוסי-פיני – נחתם ב-14 באוקטובר 1920 אחרי משא ומתן שנמשך ארבעה חודשים. על-פי ההסכם, הגבול בין רוסיה לבין פינלנד היה זהה לגבול הישן עם הדוכסות הגדולה של פינלנד, למעט אזור פטסאמו (Петсамо, בפינית Petsamo) בעל הנמל נטול הקרח לחוף אוקיינוס הקרח הצפוני שנמסר לפינלנד ואילו מזרח קרליה שנמסר לרוסיה. כמו כן, פינלנד פירקה את כל המתקנים הצבאיים שלה בים הבלטי והרוסים איפשרו מסחר חופשי בין ימת לדוגה למפרץ הפיני. מבחינת פינלנד הייתה זו מסגרת חוקית לביטול הסכם פרדריקסהאמן משנת 1809 שבמסגרתו סופחה פינלנד לרוסיה. על-פי הסכם ריבנטרופ–מולוטוב, שנחתם בין ברית המועצות לגרמניה הנאצית ב-23 באוגוסט 1939, אסטוניה, לטביה, ליטא ומזרח-פולין נכבשו על ידי ברית המועצות וגרמניה קיבלה את רוב פולין (כיום בבלארוס ובאוקראינה). הגבול הרוסי-אסטוני, כולל השטחים בירוק, כפי שהוסכם בחוזה טרטו. הגבול הרוסי-פיני כפי שהוסכם בחוזה טרטו. בירוק שטחים שניתנו לרוסיה, באדום שטחים שניתנו לפינלנד. אדולף יופה חותם על חוזה טרטו בשם רוסיה הסובייטית, 1920 מדיה וקבצים בנושא הסכמי טרטו בוויקישיתוף הסכם רוסיה-אסטוניה (אורכב 29.06.2007 בארכיון Wayback Machine) (ברוסית) היום, הצפירה, 4 בפברואר 1920
אינקלוזיו

בספרות, אינקלוזיו (בעברית: מסגרת, מבנה מעטפת, חתימה מעין הפתיחה) הוא אמצעי ספרותי שמבוסס על עקרון המבנה הקונצנטרי. מבנה שכזה יוצר מסגרת ספרותית ליצירה באמצעות שיבוץ או חזרה על יסודות דומים מתחילתו של הטקסט בסופו. באופן כזה האינקלוזיו יוצר כמעין סגירת מעגל לסיפור, ולעיתים אף משמש כסיום דרמטי. אינקלוזיו מופיע ביצירות שונות, הן עתיקות והן חדשות, ובמיוחד בתנ"ך. למשל, ”כי אויל עמי אותי לא ידעו בנים סכלים המה ולא נבונים המה חכמים המה להרע ולהיטיב לא ידעו” (ירמיהו ד כב) ש' יונה, החזרה, עבודת דוקטור, עמ' 266-236 פ' פולק, הסיפור במקרא, עמ' 214-212 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
אדולף הניג

אדולף הניג (בהונגרית: Hönig Adolf;‏ בודפשט, 12 באוגוסט 1881 – בודפשט, לפני 10 ביוני 1960) היה דוקטור לרפואה (MD) רופא עיניים, רופא ראשי בבית החולים. בעל עיטור מסדר פרנץ יוזף. אדולף הניג נולד במשפחה יהודית בת שמונה ילדים, כבנם של איגנץ הניג, סוחר זכוכית, ושל אנטוניה רוזנצוויג (1853–1939). את לימודיו התיכוניים השלים בבודפשט ברובע 7 בגימנסיה המלכותית ההונגרית הראשית של הרובע (1891–1899) ולאחר מכן התקבל לפקולטה לרפואה של אוניברסיטת בודפשט (1900–1905), שמה כיום אוניברסיטת אטווש לוראנד. בנובמבר 1905, באספה הכללית של איגוד הפוליקליניקה של בודפשט, מונה לאסיסטנט במחלקה לרפואת עיניים. בנובמבר 1906 הפך למתמחה ולאחר מכן גם למרצה במרפאת העיניים של האוניברסיטה. בין השנים 1910–1916 היה הרופא הראשי של המרפאה הציבורית של האגודה האמבולטורית של בודה (Budai Ambulatórium Egyesület Nyilvános Rendelőintézet). בינואר 1913, כרופא במילואים, הועבר מגדוד חיל הרגלים ה-70 לגדוד חיל הרגלים ה-18 של שופרון. ב-1 במאי 1914 הועלה לדרגת רופא ראשי באותו מקום. במהלך מלחמת העולם הראשונה, ב-18 בנובמבר 1914, קיבל דרגת רופא חטיבה במילואים. בשנת 1915 הוצב בבית חולים והחלמה שדה של הארמייה ההונגרית החמישית. מאוחר יותר ניהל את בית החולים לעיניים של הארמייה השנייה של הצבא האוסטרו-הונגרי בלמברג עם 400 מיטות. לאחר 1920, מונה כרופא של בית החולים לילדים ברודי ז'יגמונד ואדל של הקהילה היהודית של פשט, אחר כך מונה לרופא הראשי ומנהל המחלקה. הקליניקה הפרטית שלו הייתה תחילה בשדרה הגדולה בקטע של שדרות טרז 5 ומשנת 1929 בכתובת בכיכר על שם פרנץ ליסט 5. במשך יותר מארבעה עשורים מהעשור השני של המאה ה-20, הוא היה רופא העיניים המומחה של בבית החולים והסנטוריום של איגוד העיתונאים. אשתו הייתה ארז'בט גרוסמן (1897–1981), לה נישא ב-15 ביוני 1924. באוקטובר 1974 היגרה אשתו לארצות הברית של אמריקה והתגוררה בה עד מותה. הוא הובא למנוחות בבית הקברות היהודי ברחוב קוזמה. המידע על טרכומה. (בריאות טובה, 1930, 16–17) פזילה בתקופת הילדות. (בריאות טובה, 1936, 21–22) עיטור צלב האבירים של מסדר פרנץ יוזף עם עיטור צבאי (1917) Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי) Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002) לקסיקון יהודי הונגרי. 1929. עורך פטר אויווארי. גישה מקוונת. "Születési bejegyzése a pesti neológ izraelita hitközség születési akv. 1188/1881. folyószáma alatt". נבדק ב-2022-12-31. Testvérei: Janka (1880–1953), Hermina (1881), Hermina (1882), Margit (1883), Samu (1885), Lajos (1887), Zsigmond (1888), Nándor (1891) Magyarország, 1905. november 18. (12. évfolyam, 283. szám) Budapesti Közlöny, 1913. január 3. (47. évfolyam, 2. szám) Rendeleti Közlöny a Magyar Királyi Honvédség számára, 1914. április 27. (41. évfolyam, 18. szám) Budapesti Orvosi Újság, 1920. november 18. (18. évfolyam, 47. szám) Pesti Napló, 1924. június 17. (75. évfolyam, 118. szám) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדולף הניג".
תיק תיק תק

תיק תיק תק (באנגלית: Tickety Toc) היא סדרת טלוויזיה בריטית-קוריאנית לילדים בהנפשה ממוחשבת, שנוצרה על ידי גיל הון יונג ובוימה על ידי נייג'ל פיקארד וונסה היל. הסדרה שודרה במקור ב-10 בספטמבר 2012 בערוץ ניק ג'וניור ובערוץ 5 בבריטניה ובערוץ EBS. בישראל הסדרה שודרה בדיבוב לעברית בשנת 2012 בערוץ ניק ג'וניור. הסדרה היא בת 5 עונות ו-59 פרקים באורך 23 דקות. הסדרה עוקבת אחר הרפתאקותיהם של התאומים טומי וטלולה הגרים בחנות שעונים ישנה בעולם של שעון מיוחד. בכל פרק הם מתחרים נגד הזמן כדי לתקתק ולצלצל את השעה. הם עושים הכל בהתלהבות, מחויבות וחיוביות, גם אם זה מכניס אותם לצרות. הדיבוב העברי בוים על ידי עמיחי בר טוב (משנת 2012), מתי אטלס (משנת 2012) ואפרת קרצמן (משנת 2015), והופק על ידי אסנת סדן (משנת 2012) ומעיין שניידר-משה (משנת 2015). אתר האינטרנט הרשמי של תיק תיק תק (באנגלית) "תיק תיק תק", במסד הנתונים הקולנועיים IMDb (באנגלית) "תיק תיק תק", במסד הנתונים הקולנועיים KinoPoisk (ברוסית) תיק תיק תק, במיזם "אישים" לתיעוד היצירה הישראלית
נמל התעופה הבין-לאומי חודיידה

נמל התעופה הבין-לאומי של חודיידה (בערבית: مطار الحديدة الدولي) הוא נמל תעופה בעיר אל-חודיידה בתימן. ב-26 במרץ 2015 פתחה ערב הסעודית במבצע תקיפה אווירית, שזכה לכינוי מבצע סופה נחרצת, נגד לוחמים חות'ים שהשתלטו על תימן בינואר, בתמיכת בעלות בריתה הערביות במפרץ, מצרים, ירדן, מרוקו, סודאן ופקיסטן. בעקבות המבצע, חברת התעופה ימנייה עצרה את כל הטיסות בנמל התעופה אשר שרת בעבר טיסות למגוון רחב של יעדים. נמל התעופה היווה את זירת הקרב של חודיידה כחלק ממלחמת האזרחים בתימן. הקואליציה המובלת על ידי ערב הסעודית הצליחה לכבוש את נמל התעופה ב-13 ביוני 2018, ביום הראשון של הקרב של חודיידה (אנ'). נמל התעופה נכבש חלקית על ידי כוחות הקואליציה ביוני 2018, למרות שהחות'ים הנתמכים על ידי איראן עדיין שולטים בחלק מהמרחב. ביוני 2024, כוחות בריטיים ואמריקאים ביצעו תקיפות בנמל התעופה חודיידה ובמקומות אחרים בתימן, כשהם מכוונים לנכסי טרור של החות'ים. ביולי 2024 הותקף נמל התעופה שוב על ידי כוחות אמריקאים ובריטים. נמל התעופה הבין-לאומי עדן נמל התעופה הבין-לאומי צנעא ההפיכה בתימן (2015) מלחמת האזרחים בתימן (2014–הווה) Ghattas, Abir. "Yemen's No Fly Zone: Thousands of Yemenis are Stranded Abroad". נבדק ב-8 באפריל 2015. {{cite news}}: (עזרה) The Associated Press (13 ביוני 2018). "Arab-led forces begin assault on Hudaida". The Daily Star. Emirati forces with Yemeni troops moved in from the south near Hodeida's airport, while others sought to cut off Houthi supply lines to the east, the officials said. {{cite news}}: (עזרה) Nissenbaum, Dion; Stancati, Margherita (13 ביוני 2018). "Yemeni Forces, Backed by Saudi-Led Coalition, Launch Assault on Country's Main Port". The Wall Street Journal. אורכב מ-המקור ב-13 ביוני 2018. Meanwhile, Saudi state television on Wednesday reported that Yemeni ground troops were a few miles away from Hodeidah’s airport. {{cite news}}: (עזרה) קרבות בתימן: המלחמה של סעודיה מול איראן, באתר www.israelhayom.co.il, ‏2024-06-10 Fitch, Asa; al-Batati, Saleh (8 ביולי 2018). "With Much at Stake in Yemen Port, Coalition Puts Advance on Hold". The Wall Street Journal. אורכב מ-המקור ב-8 ביולי 2018. Coalition forces captured the airport last month, but Houthi-run media have since shown Houthi forces again in control of parts of the facility. {{cite news}}: (עזרה) המלחמה בתימן: מטוס ריגול איראני הופל, באתר ישראל היום, ‏8 בינואר 2019 https://www.reuters.com/world/middle-east/us-british-airstrikes-hit-yemen-houthis-say-2024-06-07/
Here with Me (שיר של D4vd)

"Here with Me" (בעברית: "כאן איתי") הוא שיר של הזמר האמריקאי D4vd (אנ'), שיצא לשירותי הסטרימינג ב-22 בספטמבר 2022. הוא הפך ויראלי באפליקציה טיקטוק והפך לשיר השני הכי מצליח שלו, בעקבות "Romantic Homicide". השיר מתרכז בחוויה של D4vd בקשר רומנטי. הוא נוצר בהשראת הסרט "למעלה" מ-2009 והוא מבוסס על מערכת היחסים בין הדמויות קארל פרדריקסן ואלה. D4vd אמר: יום אחד כשצפיתי בשמש זורחת לאורך החוף, נזכרתי כשהם צפו בזריחה בפיקניק ההוא, ופשוט הייתי צריך לכתוב על זה מבלי לסיים את הסיפור כשאלה מתה כשלעצמו, אלא לגרום להם להזדקן יחד ופשוט לחוות את החיים ביחד. זו הייתה כל המשמעות מאחורי השיר הזה. — D4vd לפי D4vd, כשכתב את השיר הוא "ניסה לקשור את חלקי האהבה שאף אחד לא כותב עליהם". "D4vd - Here with Me". Spotify (באנגלית). ארכיון מ-7 באוקטובר 2022. נבדק ב-7 באוקטובר 2022. {{cite web}}: (עזרה) Chow, Aaron (6 במרץ 2023). "How d4vd Went From Making Gaming Montages to Chart-Topping Tracks". Hypebeast. נבדק ב-24 באוקטובר 2023. {{cite web}}: (עזרה) Bennett, Willa (5 באפריל 2023). "Viral Sensation d4vd Is Writing a New Kind of Love Story". Highsnobiety. נבדק ב-24 באוקטובר 2023. {{cite web}}: (עזרה)
מדוק

המדוק (בצרפתית: Médoc) הוא אזור בצרפת, הידוע כאחד מארבעת אזורי גידול היין הגדולים יותר של בורדו וממוקם במחוז ז'ירונד, על הגדה השמאלית של שפך הז'ירונד, צפונית מערבית לבורדו. שמו בא מ-(פאגוס) Medullicus, או "מדינת המדולי", השבט הקלטי המקומי. האזור חייב את הצלחתו הכלכלית בעיקר לייצור יין אדום. המדוק הוא ביתם של כ-1,500 כרמים. באזור יש גם יערות אורנים וחופים חוליים ארוכים. הגאוגרפיה של המדוק אינה אידיאלית לגידול ענבי יין, כאשר קרבתו לאוקיינוס האטלנטי מביאה לאקלים מתון יחסית ולכמות גשמים גבוהה, מה שהופך את ריקבון הענבים לבעיה מתמדת. נהוג לחשוב שאופי היין של האזור נובע מהאדמה. על אף שהשטח שטוח, קיים ניקוז מצוין וכמות החצץ המוגברת באדמה מאפשרת שמירת חום, מעודדת הבשלה ומערכות שורשים נרחבות. למעט שאטו או-בריון מאזור היין גראב (Graves), כל היינות האדומים בסיווג היינות של 1855 בבורדו הם מהמדוק. רבים מיינות מדוק שאינם בסיווג זה סווגו באמצעות שיטת ה-Cru Bourgeois עד 2007 (סיווג ה-Cru Bourgeois מפרט כמה מה"שטו" מהמדוק שלא נכללו בסיווג היינות של 1855 בבורדו של Crus Classés, או Classed Growths). בעקבות אתגרים משפטיים קטגוריה זו בוטלה, והוכנסה מחדש בשנת 2010 כ"סימן איכות" שנתי בהתאם להערכה שנתית עצמאית. אזורי יין בורדו מדיה וקבצים בנושא מדוק בוויקישיתוף מדוק דוקטור היין בקר במדוק על מדוק ספר הדרכה צרפתית-אנגלית לאנותיירות במדוק
סאולוס צ'ילימה

סאולוס קלאוס צ'ילימה (באנגלית: Saulos Klaus Chilima;‏ 12 בפברואר 1973 – 10 ביוני 2024) היה כלכלן ופוליטיקאי מלאווי שכיהן כסגן נשיא מלאווי. צ'ילימה נכנס לתפקידו ב-28 ביוני 2020 לצד הנשיא לזרוס צ'אקוורה. צ'ילימה שימש גם כשר לתכנון ופיתוח כלכלי, כמו גם כראש הרפורמות במגזר הציבורי, תפקיד בו כיהן בעבר גם תחת ניהולו של הנשיא לשעבר פיטר מותריקה. לפני שהצטרף לפוליטיקה, צ'ילימה מילא תפקידי מנהיגות מרכזיים בחברות בין-לאומיות שונות, כולל יוניליוור, קוקה-קולה ואיירטל (אנ'). ב-10 ביוני 2024, מטוס ובו סגן הנשיא צ'ילימה ותשעה נוסעים נוספים נעדר (אנ') כשהמריא מבירת מלאווי לילונגווה, נעלם מהרדאר ולא נחת ביעד המתוכנן, נמל התעופה מזוזו (אנ'). המטוס לא הצליח לנחות בנמל התעופה בגלל ראות לקויה וקיבל הוראה לחזור ללילונגווה אך לא נחת שם. הנשיא הורה על מבצע חיפוש והצלה. ב-11 ביוני 2024, בנאום לאומה, אישר הנשיא לזרוס צ'אקוורה כי אומת מותם של צ'ילימה וכל הנוסעים במטוס בהתרסקות. צ'ילימה, קתולי אדוק, היה נשוי למרי (לבית צ'יבמבו) ולהם שני ילדים, שון ואליזבת. מדיה וקבצים בנושא סאולוס צ'ילימה בוויקישיתוף "Profile of the Vice President of the Republic of Malawi, Right Honourable Saulos Klaus Chilima". www.statehouse.mw. נבדק ב-2018-03-06. "Search continues for missing aircraft carrying Malawi vice president". Reuters. 11 ביוני 2024. {{cite web}}: (עזרה) "Aircraft carrying Malawi vice president goes missing". BBC. 10 ביוני 2024. נבדק ב-10 ביוני 2024. {{cite news}}: (עזרה) "x.com". X (formerly Twitter). נבדק ב-2024-06-11. "Malawi's Vice President Saulos Chilima, 9 Others Killed In Plane Crash". Times Now (באנגלית). 2024-06-11. נבדק ב-2024-06-11. "Meet the Candidate". utm-mw.org. נבדק ב-2020-06-24.
Fireworks & Rollerblades

Fireworks & Rollerblades (בעברית: זיקוקים ורולר בליידס) הוא אלבום הבכורה של הזמר והיוצר האמריקאי בנסון בון. הוא יצא ב-5 באפריל 2024, דרך נייט סטריט ווורנר רקורדס. האלבום הגיע למקום הראשון בנורווגיה ולחמישייה הפותחת בניו זילנד. ב-3 במרץ 2023, לצד יציאת הסינגל "Sugar Sweet", חשף בון שאלבום האולפן הראשון שלו "מתקרב" אך לא אמר מתי בדיוק למרות שהוא היה אמור לצאת אז בשנת 2023. הסינגל המוביל "Beautiful Things" יצא ב-18 בינואר 2024, והפך להצלחה מסחרית מיידית, והגיע למקום השני במצעד בילבורד הוט 100 ולמקום הראשון במצעד הסינגלים הבריטי. סיבוב הופעות נלווה בשם Fireworks & Rollerblades Tour הוכרז ב-26 בינואר ונמשך מאפריל עד מאי 2024 דרך צפון אמריקה, ואז נמשך באירופה, בריטניה ואוסטרליה. ב-21 במרץ הכריז הזמר על אלבום האולפן הראשון שלו Fireworks & Rollerblades והוציא את הסינגל השני "Slow It Down". בשבוע הראשון לצאתו, האלבום מכר ל-58,000 יחידות שקולות לאלבום בארצות הברית, והגיע היישר למקום השישי בבילבורד 200. מידע על האלבום Fireworks & Rollerblades באתר MusicBrainz האלבום Fireworks & Rollerblades באתר אפל מיוזיק האלבום Fireworks & Rollerblades באתר Last.fm אוון בלייר, קפטן קאטס, ג'יי. טי. דאלי, ג'ייסון אביגן, דן פרבר, דייוויד הודג'ס, מאלאי, קונור מקדונו, ריילי מקדונו, עימאד רויאל, סטיבן סולומון, ג'ייסון סוויטו ו-TMS Moore, Julia (3 במרץ 2023). "Benson Boone Says His Debut Album — Which He Confirms Is Coming — Is the Start of a 'New Era'". People. נבדק ב-22 במרץ 2024. {{cite web}}: (עזרה) Horovitz, Steven J. (6 במרץ 2024). "Benson Boone on How His Soaring Single "Beautiful Things" Became One of the Year's Biggest Hits: 'I Have Trouble Processing It All'". Variety. נבדק ב-22 במרץ 2024. {{cite web}}: (עזרה) Lapierre, Megan (26 בינואר 2024). "Benson Boone Books North American Leg on World Tour". Exclaim!. נבדק ב-22 במרץ 2024. {{cite web}}: (עזרה) Thomas, Valeska (2024-01-26). "Benson Boone Announces Upcoming Album and World Tour Fireworks And Rollerblades". Live Nation Entertainment (באנגלית אמריקאית). נבדק ב-2024-06-03. Vigil, Dom (21 במרץ 2024). "Benson Boone Shares New Single, "Slow It Down"". Prelude Press. נבדק ב-22 במרץ 2024. {{cite web}}: (עזרה) Keith Caulfield, Beyoncé’s ‘Cowboy Carter’ Scores Second Week Atop Billboard 200, Billboard, ‏2024-04-14 (באנגלית אמריקאית) NZ Top 40 Albums Chart, מצעד המוזיקה הרשמי של ניו זילנד, ‏29 ביולי 2024
גולדה מאיר (פירושונים)

האם התכוונתם ל... גולדה מאיר ー פוליטיקאית ישראלית, ראש ממשלת ישראל. מחלף גולדה מאיר ー מחלף בעיר ירושלים המחבר בין כביש 50 (כביש בגין) לבין כביש 436 (שדרות גולדה מאיר) המחבר את העיר עם שכונת רמות. רמות גולדה מאיר ー (לשעבר הר יונה א' והר יונה ב'), שכונה בנוף הגליל (נצרת עילית), שנבנתה בתחילת שנות ה-90 כחלק מהתרחבות העיר במטרה לקלוט את גל העלייה מרוסיה לישראל. שדרות גולדה מאיר ー כביש שאורכו הוא 5 ק"מ. אורכו הכולל של כביש 436 הוא 12 ק"מ. קטע זה מחבר בין כביש 443, כביש 45, מחנה עופר, וגבעת זאב לשכונת רמות אלון בצפון. גולדה ומאיר ー סדרת טלוויזיה קומית ישראלית.
Remixed (אלבום של עופר ניסים)

Remixed הוא אלבום רמיקס של המפיק המוזיקלי הישראלי עופר ניסים. הוא יצא לאור בשנת 2009 בהוצאת חברות התקליטים דופלקס וסטאר 69. Remixed נחשב לאוסף רמיקסים שהפיק ניסים ללהיטים של זמרים ישראלים ובין-לאומיים שונים. במהדורה הצרפתית שלו שפורסמה ב-26 ביוני 2009 נכללו ארבע רצועות: "Rain (Leo Blanco & Santy Lafonte Remix)", "For Your Love (Sied Van Riel Remix)", "Perfect Love (DJ Fist Remix)" ו-"For Your Love (Steve Mill Dub Mix)". במהדורה צרפתית נוספת שפורסמה כבר ב-30 באפריל באותה השנה, נכללו שלוש רצועות בלבד: "First Time (Etienne Ozborne & R.O.R. Remix)", "Heartbreaking (Agent Greg Remix)" ו-"Only You (Zoltan Kontez Remix)". במהדורה שהופצה בממלכה המאוחדת נכללו אותן שלוש הרצועות ברצף שונה. Remixed באתר Discogs Offer Nissim – Remixed Offer Nissim – Remixed Offer Nissim – Remixed
Click Boom!

"Click Boom!" (בעברית: "לחץ על הבום!") הוא שיר שהוקלט על ידי הזמרת האיטלקייה רוזה וילאין. הוא יצא לאור ב-7 בפברואר 2024 בהוצאת חברת התקליטים וורנר מיוזיק איטליה, כסינגל מתוך אלבום האולפן שלה, Radio Sakura. השיר הגיע למקום השמיני במצעד הסינגלים האיטלקי. השיר נכתב על ידי המבצעת, אנדראה פרארה ודווידה פטרלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-48.9 מיליון השמעות. "Click Boom!" היה שירה של וילאין לפסטיבל סן רמו השנתי, הקדם האיטלקי לאירוויזיון 2024, שהתקיים במאלמה שבשוודיה. הוא הגיע למקום ה-23. הווידאו קליפ הרשמי של השיר פורסם ב-7 בפברואר 2024. נכון ליוני 2024 עומד מונה הצפיות של הקליפ על למעלה מ-24 מיליון צפיות. מילות השיר "Click Boom!" באתר Genius סרטון השיר "Click Boom!" באתר יוטיוב Click Boom!, ספוטיפיי Click Boom! (Official video - Sanremo 2024), יוטיוב Click Boom! - Single, אפל מיוזיק